কম্পিউটার বিজ্ঞানের ইতিহাস
পৃথিবীর প্রথম প্রোগ্রাম-চালিত কম্পিউটার ছিল জেড থ্রি যা ১৯৪১ সালে কোনরাড যুসে তৈরী করেন। ১৯৯৮ সালে অধ্যাপক রাউল রোহাস প্রমান করেন যে এই নীতিগতভাবে যন্ত্রটি ট্যুরিং কম্প্লিট।. এরপর কোনরাড যুসে এস২ নামক গণনাকারী যন্ত্র যা প্রথম (প্রসেস কন্ট্রোল যন্ত্র ও বিশ্বের প্রথম কম্পিউটার ব্যবসার প্রতিষ্ঠা করেন যা বিশ্বের প্রথম বানিজ্যিক উদ্দেশ্যে উৎপাদিত কম্পিউটার জেড ফোর তৈরী করে। এছাড়াও তিনি প্রথম হাই-লেভেল প্রোগ্রামিং ভাষা প্লানক্যালকুল্ তৈরি করেছিলেন।
অ্যাভাস্ট সফটওয়্যার
১৯৮৮ সালে ভিয়েনা ভাইরাসের অস্তিত্ব খুঁজে পাওয়ার পর প্রাগের ম্যাথম্যাটিক্যাল মেশিন রিসার্চ ইনস্টিটিউটের গবেষক পাভেল বাওদিস একটি প্রোগ্রাম লেখার জন্য মনস্থির করেন যেটি সফলভাবে তা অপসারণ করতে সক্ষম হবে। পরবর্তীতে তিনি প্রোগ্রামটি তার সহকর্মী এডুয়ার্ড কুচিরার সাথে ভাগ করেন এবং পরবর্তীতে সে বছরে দুইজন মিলে এলউইল (ALWIL) সফটওয়্যার শুরু করেন যেদি প্রথম অ্যাভাস্ট অ্যান্টিভাইরাস অবমুক্ত করে। চেকোস্লোভাকিয়ায় সে সময়ে কোম্পানি গঠনে নিষেধাজ্ঞা থাকার কারণে, এলউইল সফটওয়্যার সমবায় কোম্পানি হিসেবে প্রতিষ্ঠা লাভ করে। কিন্তু ভেলভেট বিপ্লবে মুক্ত বাজারে প্রবর্তন করার সুযোগ করে দেয়। ১৯৯১ সালে বাওদিস এবং কুচিরা এলউইল সফটওয়্যারকে যৌথ-অংশীদারিত্ব কোম্পানি হিসেবে নিবন্ধন করতে সক্ষম হন।